**Fred Romare Harry Bearden**, máis coñecido como **Romare Bearden**, nado o 2 de setembro de 1911 en Charlotte, Carolina do Norte e finado o 12 de marzo de 1988 en Nova York, foi un artista afroamericano, escritor e compositor. Traballou como caricaturista, como pintor ao óleo e realizou principalmente *collages*. Tamén foi xogador de béisbol e mesmo rexeitou xogar nas Grandes Ligas; de facelo tería sido o primeiro afroamericano en xogar na MLB.

Traxectoria
-----------

Romare Bearden era fillo de Richard Howard Bearden e da súa esposa Bessye Johnson. En 1915 a familia trasladouse a Nova York, onde o seu pai traballaba como inspector da cidade. Despois de graduarse no instituto en Pittsburgh, onde viviu durante algún tempo coa súa avoa materna, estudou na Universidade de Nova York ata 1935 e na *Art Students League de Nova York* con George Grosz en 1936–1937.

En 1937 Romare Bearden traballou como traballador social na cidade de Nova York; durante a Segunda guerra mundial serviu no exército dos Estados Unidos en Europa (1942-1945). Despois da guerra matriculouse na Sorbona de París en Filosofía e Historia da arte. Despois dos seus estudos viaxou a Italia, Suíza, Alxeria e Marrocos en 1954 xunto coa súa esposa Nanette Rohan (finada en 1996). Bearden volveu a Nova York en 1956 e montou alí un estudo. Co-fundou o grupo de artistas *Spiral*. Desde 1964 traballou como director de arte para o *Harlem Cultural Council*.

Moitas das súas obras mostraron un gran interese polo jazz e a música folk. A principios da década de 1970, Romare Bearden recibiu unha bolsa Guggenheim para escribir un libro sobre arte afroamericana. Romare Bearden máis tarde ensinou en varios institutos, incluíndo Williams College en Williamstown e Yale University en New Haven. Romare Bearden padeceu cancro de ósos durante varios anos e morreu o 12 de marzo de 1988 nun hospital de Nova York.

Honras
------

* Doutor honoris causa por numerosas universidades dos EUA
* 1955 Sociedade Americana de Compositores, Autores e Editores (ASCAP)
* 1972 Membro Asociado ( *ANA* ) da National Academy of Design
* 1972 Membro da Academia Americana de Artes e Letras
* 1987 Medalla Nacional das Artes

### Homenaxes e legado

En 1990 naceu a Fundación Romare Bearden, organización sen ánimo de lucro para "preservar e perpetuar" o seu legado, e promove artistas emerxentes.

Branford Marsalis Quartet, publicou *Romare Bearden Revealed* en 2003 para conmemorar a exposición que se inaugurou na National Gallery of Art en Washington DC e posteriormente polos Estados Unidos en 2004 e 2005. Os títulos foran usados por Bearden para pinturas e composicións súas.

Placa na casa de Romare Bearden en Harlem, un lugar de *preservación de lugares históricos*.
En Charlotte, unha rúa recibiu o nome de Bearden. Na Main Library de Charlotte-Mecklenburg está o mosaico *Before Dawn* de Bearden. Tamén en Charlotte está a Romare Bearden Park, baseado no traballo de Norie Sato, preto do lugar onde viviu o artista cando era neno. O parque dá entrada ao estadio *Charlotte Knights Ballpark*.

En 2014-2015, a Columbia University acolleu unha exposición itinerante da obra de Bearden e unha serie de conferencias e eventos que celebran o artista no Smithsonian Institution. Os centros da Columbia en París e Istambul acolleron *Romare Bearden: A Black Odyssey*, collages e acuarelas que Bearden completou en 1977 baseadas na epopea de Homero, *A Odisea*.

Para unha folla de selo postal dos Estados Unidos de 2005 que conmemoraba dez fitos importantes do Movemento polos Dereitos Civís, seleccionouse a litografía de 1984 "The Lamp" de Beardon para ilustrar o fallo do Tribunal Supremo de *Brown v. Board of Education.*

En 2011, o Servizo Postal dos Estados Unidos lanzou un conxunto de selos *Forevers* con catro pinturas de Bearden.

Na serie de Netflix *Colin in Black & White* é representado polo actor Jalen Coleman.

Notas
-----

1. ↑  Parham, Jason (2012-03-14). "The Man Who Spurned a Baseball Career to Become a Renowned Artist". *The Atlantic* (en inglés). Consultado o 2023-09-03.
2. ↑  "New initiatives". *Romare Bearden Foundation – Programas da Fundación*. Beardenfoundation.org. Arquivado dende o orixinal o 21 de outubro de 2015.
3. ↑  "Mission". *The Romare Bearden Foundation; BeardenFoundation.org*. Beardenfoundation.org. Arquivado dende o orixinal o 23 de setembro de 2015. Consultado o 2015-11-15.
4. ↑  "Romare Bearden Foundation – Programas da Fundación". Beardenfoundation.org. Arquivado dende o orixinal o 21 de outubro de 2015. Consultado o 2015-11-15.
5. ↑  "Bearden Park Design - Support Parque Romare Bearden!". Beardenfoundation.org. Consultado o 2015-11-15.
6. ↑  "Romare Bearden Park" (PDF). *Mecklenburg County Park & Recreación*. 2014.
7. ↑  "Romare Bearden: A Black Odyssey". *ctl.columbia.edu; Columbia CTL*. Consultado o 2023-09-03.
8. ↑  *The 2005 Commemorative Stamp Yearbook*, United States Postal Service, páx. 44-47, HarperCollins Publishers, Nova York, NY
9. ↑  "Colin in Black & White (TV Mini Series 2021) - IMDb". Consultado o 2023-09-03.

Véxase tamén
------------

### Bibliografía

* M. Bunch Washington: *The Art of Romare Bearden.* *The Prevalence of Ritual.* Abrams, Nova York 1973. Con prólogo de John A. Williams.
* Myron Schwartzman: *Romare Bearden.* *His Art and Life.* Abrams, 1990.
* Mary Schmidt Campbell u. Sharon F. Patton: *Memory and Metaphor.* *The Art of Romare Bearden, 1940–1987.* Oxford University Press, Nova York 1991.
* Mary Schmidt Campbell: *An American odyssey : the life and work of Romare Bearden*, Nova York, NY : Oxford University Press, [2018], ISBN 978-0-19-505909-0
* Gail Gelburd: *A Graphic Odyssey: Romare Bearden As Printmaker: Romare Bearden as Printmaker.* University of Pennsylvania Press, 1992, ISBN 0-8122-1414-5

### Ligazóns externas

* Biografía, Romare Bearden Foundation )
* Biografía - Romare Bearden (vcu.edu)
* Biografía - Romare Bearden Arquivado 23 de outubro de 2013 en Wayback Machine. (FrankinBowlesGallery)
* Biografía - Romare Bearden (stonybrook.edu)
* Retrato de Romare Bearden Arquivado 02 de decembro de 2011 en Wayback Machine. (mmoca.org)

|  |  |
| --- | --- |
| Control de autoridades | 
* Wd: Q1291679
* WorldCat
* VIAF: 52490063
* BIBSYS: 90570499
* BNE: XX905791
* BNF: 12466609k
* Bridgeman: 8914
* CiNii: DA05920469
* EBID: ID
* Europeana: ID
* FAST: 1658
* GND: 119014475
* ISNI: 0000 0001 1570 5589
* LCCN: n50006433
* MusicBrainz: ID
* NKC: js20050620003
* NNDB: 000029523
* OL: OL887631A
* RKD: 5308
* SAAM: 296
* SNAC: w64f2gj8
* SUDOC: 033897743
* Tate: 12958
* ULAN: 500007871
* WikiTree: Bearden-1173

 |